**Līgums   
par vienreizējā maksājuma īstenošanu valsts garantētās maksas saistību samazināšanai par akciju sabiedrības “Latvenergo” Rīgas TEC-1 un Rīgas TEC-2 koģenerācijas elektrostacijās uzstādīto elektrisko jaudu**

# Rīgā 2017.gada \_\_.\_\_\_\_\_\_\_\_\_\_\_\_

**Latvijas Republika,** kuras vārdā pamatojoties uz Ministru kabineta 2017.gada \_\_\_.novembra sēdes protokollēmuma (Protokols Nr. .§) pamata rīkojas Ministru prezidenta biedrs, ekonomikas ministrs Arvils Ašeradens, turpmāk – Valsts, no vienas puses,

**Akciju sabiedrība „Latvenergo”**, reģistrācijas numurs 40003032949, juridiskā adrese Pulkveža Brieža iela 12, LV-1230 (turpmāk – Latvenergo), tās \_\_\_\_\_\_\_ un \_\_\_\_\_\_\_\_\_\_\_\_\_ personās, kuri darbojas pamatojoties uz 2016.gada 23.augusta Valdes lēmumu Nr.128/41 „Par pilnvarojumu AS „Latvenergo” Galvenajam izpilddirektoram, Komercdirektoram, Finanšu direktoram, Ražošanas direktoram, Tehnoloģiju un atbalsta direktoram un Administratīvajam direktoram”, no otras puses, un

**Akciju sabiedrība „Enerģijas publiskais tirgotājs”**, reģistrācijas numurs 40103762700,juridiskā adrese Pulkveža Brieža iela 12, Rīga, LV-1010 (turpmāk – Publiskais tirgotājs), kuru saskaņā ar 2016.gada 24.maija Valdes lēmumu Nr.19/11 “Par pilnvarojumu AS “Enerģijas publiskais tirgotājs” Valdes priekšsēdētājam, Juridiskajam direktoram un Finanšu direktoram” pārstāv valdes priekšsēdētājs Andris Cakuls un Finanšu direktors Jānis Irbe, no trešās puses,

katrs atsevišķi turpmāk tekstā saukts – Puse, bet visi trīs – Puses, bez viltus, maldības un spaidiem noslēdz šāda satura līgumu (turpmāk – Līgums).

Ņemot vērā Ministru kabineta 2017.gada 22.septembra rīkojumu Nr.530 “Par Konceptuālo ziņojumu “Kompleksi pasākumi elektroenerģijas tirgus attīstībai””, ar kuru atbalstīts risinājuma variants, kas paredz Latvenergo pamatkapitāla samazināšanu nolūkā Latvijas Republikas valdības vārdā veikt daļēju saistību samazināšanu attiecībā uz garantēto maksu par koģenerācijas stacijā uzstādīto jaudu,

Elektroenerģijas tirgus likuma 28.1panta 2.daļu, uz kā pamata Ministru kabineta 2009.gada 10.marta noteikumos Nr. 221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā” (turpmāk – Ministru kabineta noteikumi Nr.221) ir noteikti nosacījumi un kārtība kādā veicama maksa par koģenerācijas stacijā uzstādīto elektrisko jaudu un elektroenerģijas ražotāju tiesības atteikties no tiesībām saņemt garantētu maksu par koģenerācijas stacijā uzstādīto elektrisko jaudu,

Ministru kabineta noteikumu Nr.221 IV2.nodaļas “Nosacījumi garantētās maksas par koģenerācijas elektrostacijā uzstādīto elektrisko jaudu saistību samazināšanai, saņemot vienreizēju diskontētu maksājumu” nosacījumus, kas nosaka noteikumus garantētās maksas par koģenerācijas stacijā uzstādīto elektrisko jaudu saistību samazināšanai, saņemot vienreizēju diskontētu maksājumu par atlikušo valsts atbalsta periodu (turpmāk – Vienreizējs maksājums), Vienreizējā maksājuma aprēķināšanas kārtību, komersanta pieteikuma izvērtēšanas, lēmuma pieņemšanas un Vienreizējā maksājuma veikšanas kārtību,

kā arī Ministru kabineta noteikumu Nr.221 52. punktā ietvertos nosacījumus attiecībā uz koģenerācijas stacijas jaudas izmantošanu un darbgatavību, 6. punktā ietvertos nosacījumus attiecībā uz primāro resursu ietaupījumu saistību izpildi, un 45.-47. punktā ietvertos nosacījumus šo saistību neizpildes gadījumā,

Ekonomikas ministrijas 2007.gada 28.maija lēmumu Nr.8400-09-68, ar ko Latvenergo Rīgas TEC-1 (adrese – Viskaļu iela 16, Rīga) (turpmāk – Rīgas TEC-1) ir piešķirtas tiesības pārdot saražoto elektroenerģiju obligātā iepirkuma ietvaros līdz 2020.gada 30.oktobrim, un Ekonomikas ministrijas 2010.gada 13.septembra lēmumu Nr.1-6.1-396, ar ko Latvenergo Rīgas TEC-2 (adrese – Granīta iela 31, Acone, Salaspils pagasts, Salaspils novads) (turpmāk – Rīgas TEC-2) ir piešķirtas tiesības pārdot saražoto elektroenerģiju obligātā iepirkuma ietvaros līdz 2028.gada 23.septembrim.

2014.gada 9.jūnijā Latvenergo un Publiskā tirgotāja savstarpēji noslēgto līgumu par garantētās maksas par uzstādīto elektrisko jaudu apmaksu,

Ministru kabineta 2017.gada \_\_\_ novembra rīkojumu Nr. \_\_\_\_ “Par garantētās maksas par koģenerācijas elektrostacijā uzstādīto elektrisko jaudu saistību samazināšanu akciju sabiedrībai “Latvenergo””,

2017.gada \_\_\_ Latvenergo akcionāru sapulces lēmumu par Latvenergo pamatkapitāla samazināšanu, ar kuru samazināts Latvenergo pamatkapitāls, dzēšot \_\_\_ Latvenergo akcijas un nosakot, ka dzēsto akciju nominālvērtība atmaksājama sešu mēnešu laikā pēc samazinātā pamatkapitāla reģistrēšanas Komercreģistrā,

1. Ar šo Līgumu Puses vienojas par kārtību, kādā Publiskais tirgotājs veic vienreizējo maksājumu Latvenergo par valsts garantētās maksas saistību samazināšanu par Rīgas TEC-1 un Rīgas TEC-2 koģenerācijas elektrostacijās uzstādīto elektrisko jaudu, Valsts nodrošina Publiskajam tirgotājam vienreizējā maksājuma veikšanai nepieciešamo finansējumu un Latvenergo veic pamatkapitāla samazināšanas rezultātā gūto līdzekļu izmaksu Valstij.
2. Pamatojoties uz Ministru kabineta 2017.gada \_\_ novembra rīkojumu Nr. \_\_\_ “Par garantētās maksas par koģenerācijas elektrostacijā uzstādīto elektrisko jaudu saistību samazināšanu akciju sabiedrībai “Latvenergo”” un šo Līgumu, Latvenergo izraksta rēķinu Publiskajam tirgotājam 454 412 749,00 euro (četri simti piecdesmit četri miljoni četri simti divpadsmit tūkstoši septiņi simti četri desmit deviņi euro 00 centi) apmērā par vienreizējo maksājumu divās daļās.

Pirmā daļa 140 000 000,00 euro (viens simts četrdesmit miljoni euro, 00 centi) apmērā, kura nepārsniedz vienu trešdaļu no kopējā apmēra, tiek attiecināta kā Latvenergo ieņēmumi izmaksas gadā. Atlikusī otrā daļa 314 412 749,00 euro (trīs simti četrpadsmit miljoni četri simti divpadsmit tūkstoši septiņi simti četrdesmit deviņi euro, 00 centi) apmērā tiek attiecināta kā avansa maksājums un ir atzīstama kā Latvenergo ieņēmumi vienmērīgā sadalījumā pārskata periodiem noteikumos Nr.221 noteikto saistību izpildei līdz valsts atbalsta perioda beigām, t.i., līdz 2028.gada 23.septembrim.

1. Latvenergo, iesniedzot noteikumu Nr.221 40.punktā paredzēto pārskatu, apliecina koģenerācijas stacijas atbilstību šajos noteikumos noteiktajām prasībām par pārskata gadu. Ja Ekonomikas ministrija noteikumu Nr.221 44.punktā noteiktā termiņā neceļ iebildumus pret iesniegto pārskatu un koģenerācijas stacijas atbilstību noteikumu prasībām, tiek uzskatīts, ka nosacījumi līdz attiecīgā gada, par kuru iesniegts pārskats beigām ir izpildīti.
2. Latvenergo izsniedz aizdevumu 454 412 749,00 euro (četri simti piecdesmit četri miljoni četri simti divpadsmit tūkstoši septiņi simti četri desmit deviņi euro 00 centi) apmērā Publiskajam tirgotājam. Publiskais tirgotājs 5 (piecu) dienu laikā no rēķina saņemšanas veic savstarpējo norēķinu (ieskaitu) par Līguma 2.punktā minēto Vienreizējo maksājumu, nolūkā Latvijas Republikas valdības vārdā veikt daļēju saistību samazināšanu attiecībā uz garantēto maksu par koģenerācijas stacijā uzstādīto jaudu.
3. Lai Valsts nodrošinātu Publiskajam tirgotājam vienreizējā maksājuma veikšanai nepieciešamo finansējumu, Puses vienojas, ka Latvenergo, pamatojoties uz 2017.gada \_\_\_ Latvenergo akcionāru sapulces lēmumu par Latvenergo pamatkapitāla samazināšanu, pamatkapitāla samazināšanas rezultātā gūto līdzekļu samaksu Valstij veic, Latvenergo savstarpēji norēķinoties ar Publisko tirgotāju \_\_ dienu laikā pēc jaunā (samazinātā) pamatkapitāla ierakstīšanas komercreģistrā.
4. Publiskā tirgotāja pienākums ir šī Līguma 5.punktā noteiktos līdzekļus novirzīt savu aizņēmuma saistību pret Latvenergo dzēšanai 4.punktā norādītajā apjomā.
5. Puses vienojas, ka šādi savstarpējie prasījumi par naudas līdzekļu samaksu tiek samaksāti ieskaita kārtībā:
   1. Valsts prasījums pret Latvenergo par pamatkapitāla samazināšanas rezultātā gūtajiem līdzekļiem 454 412 749,00 euro (četri simti piecdesmit četri miljoni četri simti divpadsmit tūkstoši septiņi simti četri desmit deviņi euro 00 centi) apmērā saskaņā ar Līguma 5.punktu;
   2. Publiskā tirgotāja prasījums pret Valsti par Latvenergo izmaksāto vienreizējo maksājumu 454 412 749,00 euro (četri simti piecdesmit četri miljoni četri simti divpadsmit tūkstoši septiņi simti četri desmit deviņi euro 00 centi) apmērā saskaņā ar Līguma 2.punktu;
   3. Latvenergo prasījums pret Publisko tirgotāju 454 412 749,00 euro (četri simti piecdesmit četri miljoni četri simti divpadsmit tūkstoši septiņi simti četri desmit deviņi euro 00 centi) par Latvenergo izsniegto aizdevumu saskaņā ar Līguma 4.punktu.
6. Neviena no pusēm nav atbildīga par savu saistību neizpildi saskaņā ar šo Līgumu tādā apmērā, kādā šo saistību neizpilde ir aizkavēta nepārvaramas varas apstākļu dēļ.
7. Ar nepārvaramu varu Puses saprot dabas katastrofas, ugunsgrēkus, masu nekārtības, juridiska rakstura apstākļus, kurus apstiprina attiecīgie kompetentu institūciju dokumenti, un citus ārkārtējus apstākļus, kurus Puses nevarēja paredzēt Līguma izpildes laikā.
8. Pusei, kurai Līguma izpilde ir kļuvusi neiespējama, jāziņo otrai Pusei rakstveidā par augstāk minēto apstākļu darbības sākumu un beigām ne vēlāk kā 5 (piecu) dienu laikā pēc to iestāšanās.
9. Puses apņemas nodrošināt ikviena dokumenta vai jebkāda cita ar Līguma izpildi saistīta materiāla, izņemot publiski pieejamu informāciju, konfidencialitāti. Konfidenciālas informācijas izpaušana trešajām personām vai publicēšana ir atļauta tikai pēc Pušu rakstiskas vienošanās, izņemot normatīvajos aktos paredzētos gadījumus.
10. Strīdus un domstarpības, kas var rasties Līguma darbības laikā vai atsevišķu Līguma punktu izpratnē, Puses risina sarunu ceļā, noformējot panākto vienošanos ar protokolu, kas kļūst par Līguma neatņemamu sastāvdaļu. Ja Pusēm, savstarpēji vienojoties, nav izdevies izšķirt strīdu, kas radies Līguma darbības gaitā, to izskata tiesību aktos noteiktajā kārtībā administratīvajā tiesā.
11. Līgums ir sastādīts latviešu valodā 3 (trīs) eksemplāros, katrs uz x (x) lapām. Katrai līgumslēdzējai Pusei pa vienam Līguma eksemplāram. Visiem eksemplāriem ir vienāds juridiskais spēks.
12. Personas, kura izraksta rēķinu, rakstiskais paraksts tiek aizstāts ar tās unikālu elektronisko apliecinājuma kodu (autorizāciju), kas identificē rēķina izrakstītāju un nodrošina dokumenta autentiskumu. Latvenergo elektroniski nosūta izrakstīto rēķinu uz e-pasta adresi \_\_ .
13. Līgums stājas spēkā ar tā parakstīšanu un darbojas līdz brīdim, kad Puses paraksta trīspusēju apliecinājumu par saistību izpildi un savstarpējo prasījumu dzēšanu.
14. Rekvizīti un paraksti:

|  |  |  |
| --- | --- | --- |
| **Latvenergo vārdā:** |  | **Latvijas Republikas vārdā:** |
| \_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_ |
| *[Parakstītāja vārds, amats]* |  | Ministru prezidenta biedrs,  ekonomikas ministrs  A.Ašeradens |
| Akciju sabiedrības „Latvenergo” rekvizīti: Nodokļu maks. reģ. Nr. 40003032949  Adrese*:* Pulkveža Brieža iela 12  Rīga, LV-1230  Banka: AS „SEB banka”  Konts: LV24 UNLA 0001 0002 2120 8  Bankas kods: UNLALV2X  Tālr. +371 67 728 309  Fakss +371 67 728 880  E-pasts: [info@latvenergo.lv](mailto:info@latvenergo.lv) |  | Ekonomikas ministrijas rekvizīti:  Nodokļu maks. reģ. Nr. 90000086008  Adrese: Brīvības iela 55,  Rīga, LV-1519  Banka: Valsts kase  Konts: LV91TREL2120038032000  Bankas kods: TRELLV22  Tālr. +371 67013025  Fakss +371 67280882  E-pasts: pasts@em.gov.lv |
|  |  |  |
| **Publiskā tirgotāja vārdā:** |  |  |
| \_\_\_\_\_\_\_\_\_\_\_\_\_\_\_\_\_\_  Valdes priekšsēdētājs  A.Cakuls  \_\_\_\_\_\_\_\_\_\_\_\_\_\_\_\_\_\_  Finanšu direktors  J.Irbe |  |  |
| Akciju sabiedrības „Enerģijas publiskais tirgotājs” rekvizīti: Nodokļu maks. reģ. Nr. 40103762700  Adrese*:* Pulkveža Brieža iela 12,  Rīga, LV-1010  Banka: AS „SEB banka”  Konts: LV60 UNLA 0050 0218 1701 1  Bankas kods: UNLALV2X  Tālr.: +371 67 723 777  E-pasts: [info@eptirgotajs.lv](mailto:info@eptirgotajs.lv) |  |  |

Iesniedzējs:

Ministru prezidenta biedrs,

Ekonomikas ministrs A. Ašeradens

Vīza:

Valsts sekretārs J. Stinka

16.17.2017. 13:45

1446

A.Apaņuks, 67013009,

[Andrejs.Apanuks@em.gov.lv](mailto:Andrejs.Apanuks@em.gov.lv)